Դիտարկմանը, որ ՀՀ-ում շատ անգամ մի շարք ծրագրեր լավ են լինում, պարզապես թղթի վրա են մնում, ինչպե՞ս վստահ լինենք, որ կկատարվի՝ հաշվի առնելով նաև բանակում միջանձնային հարաբերություններով տեղի ունեցած միջադեպերը, Վիգեն Սարգսյան արձագանքեց. «Վստահ լինելը քիչ է, պետք է աշխատել այդ ուղղությամբ՝ ամեն մեկն իր տեղում լինելով: Մենք բոլորս՝ որպես ազգ, անելիք ունենք մեր երկրում, մեր երկրի պաշտպանության ամրապնդման գործում: Ցավոք սրտի, սպանություն ու ինքնասպանություն լինում է բոլոր բանակներում, բանակից դուրս: Մենք՝ որպես բանակ, պետք է կարողանանք ավելի սիստեմատիկ վերլուծություններով, հետևողական աշխատանքով նվազագույնի հասցնենք այդ դեպքերը: Բայց այս դեպքերից որևէ մեկը երաշխավորված չէ, այս դեպքերը լրջանալու, բայց ոչ թե հուսահատվելու առիթ պետք է լինեն»: